***MARGELIS***

TRAVEL SERVICES & COACH OPERATOR

ΣΑΤΩΒΡΙΑΝΔΟΥ 3 – ΠΑΤΡΑ, 262 23

ΤΗΛ: 2610222350 & 2610278259

e-mail: [info@margelis.eu](mailto:info@margelis.eu) [www.margelis.eu](http://www.margelis.eu)

**ΑΙΤΩΛΙΑ…. Γη & Ύδωρ**

**Μεσολόγγι, Κήπος Ηρώων, Δημοτική Πινακοθήκη, Μουσείο Αλατιού,**

**Botargo Stefos / Αιτωλικό, Λίμνη Τριχωνίδα, Μονή Μυρτιάς, Ναύπακτος**

**ΚΥΡΙΑΚΗ 16/03/25**

**ΠΡΟΓΡΑΜΜΑ ΗΜΕΡΗΣΙΑΣ ΕΚΔΡΟΜΗΣ**

Συγκέντρωση των εκδρομέων στην πλατεία Τριών Συμμάχων (στην Όθωνος Αμαλίας) και στις 07:30 αναχωρούμε μέσω του F/B Ρίου – Αντιρρίου για την ιστορική και ιερή πόλη του Μεσολογγίου όπου θα έχουμε την δυνατότητα να γνωρίσουμε αρκετά κομμάτια της ιστορίας αλλά και της φυσικής ομορφιάς της. Στο «μικρό αλωνάκι» όπως αναφέρει ο Διονύσιος Σολωμός, που έκανε γνωστή σε ολόκληρο τον κόσμο την επανάσταση των Ελλήνων για ελευθερία, με την αυτοθυσία, το σθένος και τον ηρωισμό των κατοίκων του και που ενέπνευσε ολόκληρο τον καλλιτεχνικό κόσμο της Ευρώπης κατά τον 19ο αιώνα, θα επισκεφθούμε τον Κήπο των Ηρώων που περιλαμβάνει την ιστορία ολόκληρου του έθνους μας. Σειρά έχει η Δημοτική Πινακοθήκη, η οποία φιλοξενώντας έργα από ολόκληρο τον κόσμο αποτυπώνει το συναίσθημα και την λαχτάρα για ελευθερία όχι μόνο τον Ελλήνων αλλά ολόκληρης της Ευρώπης. Μέσα από μια εμπνευσμένη ξενάγηση, θα αναλύσουμε τα έργα του Γάλλου ζωγράφου Ντε Λακρουά που υμνούν την προσπάθεια των αγωνιζόμενων Ελλήνων, την συμβολή του Λόρδου Μπάϊρον στον αγώνα και μια σειρά από σημαντικά εκθέματα που κοσμούν το μουσείο. Στον ελεύθερο σας χρόνο στο πεζοδρομημένο κέντρο της πόλης σας προτείνουμε να επισκεφθείτε και το Ξενοκράτειο Αρχαιολογικό Μουσείο. Μέσα σε ένα πανέμορφο αρχιτεκτονικά κτήριο, με υπέροχο φωτισμό και δόμηση μπορείτε να πληροφορηθείτε για την τεράστια ιστορία της Αιτωλικής και Ακαρνανικής γης, σε ένα μουσείο ολοκαίνουργιο και αντάξιο των περίφημων ευρωπαϊκών μουσείων. Συνεχίζουμε για την Τουρλίδα. Ενωμένη με το λιμάνι και την πόλη του Μεσολογγίου με μια στενή λωρίδα γης που γίνεται τόπος συνάντησης των ντόπιων που συνηθίζουν να περπατούν, να κάνουν ποδήλατο και να απολαμβάνουν ένα μαγευτικό τοπίο μέσα στην λιμνοθάλασσα με τα σπάνια είδη πουλιών να κοσμούν τον ουρανό και την επιφάνεια του νερού. Θα επισκεφθούμε το Μουσείο Αλατιού που περικλείει μέσα σε λίγα τετραγωνικά την ιστορία του διάσημου αλατιού του Μεσολογγίου, την σημασία του ανά τους αιώνες ακόμα και είδη άλατος από όλο τον κόσμο. Εν συνεχεία, θα γνωρίσουμε το γραφικό Αιτωλικό. Το πρώτο ενιαίο νησί, που οι ψαράδες ένωσαν με την στεριά με μικρά ξύλινα γεφύρια τον 19ο αιώνα δημιουργώντας αυτό που αντικρίζει κανείς σήμερα. Η πλούσια λιμνοθάλασσα που το περιβάλει προσφέρει μία από τις καλύτερες ποικιλίες «μαύρου χρυσού» όπως αποκαλείται το χαβιάρι ή αλλιώς το αυγοτάραχο. Περισσότερα για την παραγωγή και την αξία του αυγοτάραχου θα μάθουμε στην «Botargo Stefos» στο Αιτωλικό. Εδώ και αρκετά χρόνια το αυγοτάραχο του Στέφου παράγει το ελληνικό χαβιάρι με παραδοσιακή συνταγή και μέθοδο, έτσι και εμείς θα έχουμε την δυνατότητα να μάθουμε για αυτό, να δοκιμάσουμε μέσα από την διαδικασία της γευσιγνωσίας και να διαπιστώσουμε την μοναδικότητά του. Σε έναν χώρο που καταδεικνύει το μεράκι και την αγάπη για παραγωγή θα έχουμε την ευκαιρία να γνωρίσουμε πέραν του παραδοσιακού αυγοτάραχου και μια πλειάδα νέων προϊόντων όπως γαρίδες , χταπόδι κ.α στην πιο σύγχρονη μορφή τους. Συνεχίζουμε τη διαδρομή μας για τη λίμνη Τριχωνίδα – τη μεγαλύτερη λίμνη της Ελλάδας για το γεύμα που καλεί η ημέρα στις όχθες τις λίμνης σε ένα από τα πλέον γνωστά εστιατόρια της περιοχής. Μετά το γεύμα μας, θα επισκεφθούμε την Ιερά Μονή των Εισοδίων της Θεοτόκου, γνωστή και ως Μονή Μυρτιάς. Με ιστορία που ξεκινά ήδη από τον 12ο αιώνα, πολύπαθη στα χρόνια της Τουρκοκρατίας αλλά και κατά την Γερμανική κατοχή. Σύμφωνα με την παράδοση η Μονή λειτουργούσε και ως κρυφό σχολειό με τον Κοσμά τον Αιτωλό να διδάσκει τα γράμματα αλλά και την αγάπη σε όλες τις εκφάνσεις της. Θα κλείσουμε το πλούσιο οδοιπορικό μας με την επίσκεψη μας στην Ναύπακτο. Το ενετικό λιμάνι, το Γρίμποβο και η παραλία της Ψανής αποτελούν τις καλύτερες επιλογές για χαλαρή βόλτα. Επιστροφή στη Πάτρα το βράδυ.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ:**

|  |  |  |
| --- | --- | --- |
| **ΕΝΗΛΙΚΕΣ** | **ΦΟΙΤΗΤΕΣ** | **ΠΑΙΔΙΑ** |
| **25 €** | **20 €** | **15 €** |

**ΠΕΡΙΛΑΜΒΑΝΟΝΤΑΙ:**

* Η μεταφορά με το πούλμαν
* Η γευσιγνωσία στο “Botargo Stefos”
* Αρχηγός εκδρομής

**ΣΗΜΕΙΩΣΕΙΣ:**

* **Προκαταβολή για κράτηση θέσης 10 €. Εξόφληση έως 2 ημέρες πριν την αναχώρηση**

|  |
| --- |
| **Η μοναδικότητα του MARGELIS TRAVEL SERVICES**   * Γευσιγνωσία στο ‘Botargo Stefos’ * Ξενάγηση στη Δημοτική Πινακοθήκη * Ξενάγηση στο Μουσείο Αλατιού |

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 21 – 3 ημέρες το 50% της αξίας της εκδρομής και από 2 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.